**Atodiad 2 – Cynllun Gweithredu Addasiad Rhesymol**

Mae hwn yn gofnod o weithredoedd a gytunwyd rhwng rheolwr a gweithiwr i greu cofnod o’r addasiadau rhesymol y gellir eu gwneud i gefnogi’r gweithiwr yn y gweithle. Nid oes ond rhaid i’r gweithiwr roi gwybod i’r rheolwr am fanylion eu hiechyd o ran eu rôl a’r gweithle i’r graddau y maent yn teimlo’n gyfforddus i wneud. Nid yw’r ddogfen hon yn gyfreithiol gyfrwymol.

Pwrpas y Cynllun Gweithredu hwn yw:

* gofalu fod gan y gweithiwr a’r cyflogwr gofnod manwl-gywir o’r hyn a gytunwyd;
* lleihau’r angen i aildrafod addasiadau rhesymol bob tro y mae’r gweithiwr yn newid swydd, yn cael ei adleoli neu’n cael rheolwr newydd yn y sefydliad; a
* rhoi i’r gweithiwr a’i reolwr llinell y sylfaen ar gyfer trafodaethau am addasiadau rhesymol mewn cyfarfodydd i’r dyfodol.

Gellir adolygu a diwygio’r Cynllun Gweithredu yn ôl y galw gyda chytundeb y naill barti a’r llall:

* mewn unrhyw gyfarfod un-i-un rheolaidd;
* mewn cyfarfod dychwelyd i’r gwaith yn dilyn cyfnod o absenoldeb salwch;
* mewn arfarniadau chwe misol a/neu flynyddol;
* cyn newid swydd neu ddyletswyddau, neu cyn cyflwyno technoleg newydd neu ffyrdd newydd o weithio; neu
* cyn neu wedi unrhyw newid amgylchiadau i’r naill barti neu’r llall.

ON: Rhaid i’r gweithiwr roi gwybod i’r rheolwr os oes unrhyw newidiadau i’w cyflwr sy’n effeithio ar eu gwaith a/neu os nad yw’r addasiadau a gytunwyd yn gweithio. Yna, bydd y gweithiwr a’r rheolwr yn cyfarfod yn breifat i drafod unrhyw addasiadau rhesymol neu newidiadau eraill y dylid eu gwneud.

Os yw’r rheolwr yn sylwi ar newid ym mherfformiad gweithiwr yn y gwaith neu’n teimlo nad yw’r addasiadau rhesymol hyn yn gweithio, byddant yn cyfarfod yn breifat gyda’r gweithiwr i drafod beth sydd angen ei wneud.

Efallai fod yr addasiadau a gytunwyd fel rhan o’r Cynllun Gweithredu ar gyfer y tymor byr a’u bod yn cael eu rhoi ar waith dros dro yn unig. Yn y cyfarfod adolygu dylai’r rheolwr gofnodi os yw hynny’n wir yn adran sylwadau’r cyflogwr y ffurflen.

**Wedi cwblhau’r Cynllun Gweithredu**

Dylai’r gweithiwr, y rheolwr llinell a’r adran Adnoddau Dynol gadw copi cyfredol o’r Cynllun Gweithredu. Gellid rhoi copi hefyd i reolwr llinell newydd neu ddarpar reolwr llinell ar ôl cael cydsyniad y gweithiwr. Os yw’r gweithiwr yn newid swydd, yn cael ei adleoli neu’n cael rheolwr newydd, dylai’r rheolwr newydd dderbyn yr addasiadau a amlinellir yn y cytundeb hwn yn rhai rhesymol a dylai sicrhau eu bod yn parhau i gael eu gweithredu os yw’r angen amdanynt yn parhau.

**Cynllun Gweithredu Addasiad Rhesymol**

|  |  |  |
| --- | --- | --- |
| Enw’r gweithiwr |  | |
| Teitl y Swydd |  | |
| Adran |  | |
| Enw’r Rheolwr Llinell |  | |
| ***Mae hwn yn gofnod o’r addasiad rhesymol a gytunwyd rhwng xxxxxxxxxxxxxxx a xxxxxxxxxxxxxxxxxxxx*** | | |
| Gweithiwr | | |
| **Yn eich geiriau eich hun, sut mae eich afiechyd yn effeithio arnoch? Sut allai eich cyflwr effeithio ar eich gwaith?** | | |
| **Allwch chi ddisgrifio yn eich geiriau eich hun unrhyw sbardunau allai waethygu eich afiechyd ac arwyddion o rybudd cynnar y gallai eich rheolwr sylwi arnynt?** | | |
| **Pa gefnogaeth neu addasiadau allai eich rheolwr eu gwneud i leihau effaith sbardunau neu reoli eich symptomau yn y gwaith? A oes unrhyw beth y dylai eich rheolwr geisio osgoi ei wneud?** | | |
| **Os yw eich iechyd yn dirywio neu os yw eich rheolwr yn sylwi ar unrhyw arwyddion o rybudd, beth ddylen nhw wneud?** | | |
| **Hoffech chi gael cyngor a chefnogaeth gan Iechyd Galwedigaethol ar addasiadau rhesymol neu gefnogaeth llesiant?** | | |
| Cyflogwr | | |
| **Addasiadau rhesymol neu gefnogaeth a gytunwyd:** | | |
| Llofnodwyd: | *Gweithiwr* | Dyddiad: |
| Llofnodwyd: | *Cyflogwr* | Dyddiad: |
| Dyddiad adolygu: | Cytunwyd gan y naill a’r llall | |